Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 115/2003. (X. 28.) OGY határozathoz
Paragraph Index: 973

4. számú ábra Szaporodnak a gépjármûvekkel kapcsolatos bûncselekmények A motorizáció terjedésével együtt növekedett a gépjármûvekkel kapcsolatos bûncselekmények száma. A gépkocsikból történõ különféle lopások kezdetben a fiatalkorúak jellemzõ elsõ bûncselekménye volt, késõbb az ilyen típusú bûncselekmények — a krónikus alkatrészhiány miatt — széles körben terjedni kezdtek. Ma már egyre gyakoribb a gépjármû végleges eltulajdonítása, részben alkatrészenként történõ értékesítése, a hamisított rendszámtáblák és okmányok használata. Kialakult a lopott gépkocsik nemzetközi kereskedelme is. Növekszik a csalások aránya A vagyon elleni bûnözésen belül igen jelentõs mértékben növekedett a csalások aránya. A korábbi években arányuk nem haladta meg a 3—4 százalékot, az ezredfordulón azonban 20 százalékos részesedéssel szerepelnek a vagyon elleni bûnözésben. 6 Egyre több a lakásbetörés 1982-tõl az ezredfordulóig négyszeresére emelkedett a betöréses lopások száma. Bár az elmúlt években a regisztrált adatok — a különféle biztonsági eszközök elterjedésének is köszönhetõen — csökkenést jeleznek (2000-ben 71 635, 2001-ben 68 499, 2002-ben 58 740), Budapesten azonban ismét emelkedett (2000-ben 15 207, 2001-ben 15 421, 2002-ben 13 226) az ilyen bûncselekmények száma. A betöréses lopások belsõ struktúrája is átalakulóban van. Jelentõsen visszaesett az üzletbetörés, kisebb mértékû a lakásbetörések számának csökkenése. Úgy tûnik, hogy a technikai védekezésre fordított beruházásnak van értelme. Ezt azonban az üzleti szféra inkább megengedheti magának, mint a lakosság többsége. A betöréses lopások 14 százalékát a fiatalkorúak követik el. Ezzel az elkövetõi körrel szemben a biztosítással nem rendelkezõ sértetteknek még akkor sincs túlságosan kedvezõ helyzete, ha az elkövetõt megtalálja a rendõrség. Egy hazai kutatás eredményei szerint a betöréses lopások áldozatainak csak háromnegyede rendelkezett biztosítással. A sértetté válást követõen a biztosítással rendelkezõ áldozatok többsége kárigényét érvényesítette, de csupán 18 százalékuk nyilatkozott úgy, hogy káruk teljes egészében megtérült.7 A környezet- és természetkárosító bûnözés A környezet- és természetkárosító bûncselekményekkel szemben kiszolgáltatott helyzetbe került a magyar lakosság. Az elmúlt néhány évben jelentõsen növekedett a környezet- és természetkárosító bûncselekmények száma. Ezek egy része a 6 Kó J. (2000): A bûnözés húzóágazata a csalás. Kriminológiai Tanulmányok 37. k. Országos Kriminológiai Intézet. Budapest, 206. old. 7 Görgényi I. (2002): Habilitációs elõadás. A Miskolci Egyetem Habilitációs Füzetei. Társadalomtudományi Habilitációs Bizottság. Miskolc. 8. old. 2003/123. szám nemzetközi állat-, különösen madárkereskedelemmel kapcsolatos és egyre inkább szervezett formában jelennek meg. Másik részük a környezetre veszélyes üzemek mûködésével, az ilyen típusú hulladékokkal, illetve azok jogellenes elhelyezésével függenek össze. A természet védelmével, a környezet károsításával kapcsolatos társadalmi — ezen belül a hatósági — érzékenység igen hiányos. A hatályos jogszabályok szankciói erõtlenek és a jogalkalmazási gyakorlat sem következetes. A természet hatékonyabb védelme sürgetõ és hazánk Uniós csatlakozása szempontjából kiemelkedõ feladat. 2.3. Az erõszakos és a közterületi bûnözés Terjed a félelmet keltõ erõszak Magyarországon az elmúlt két évtizedben az erõszakos bûncselekmények arányának emelkedése elmaradt ugyan a vagyon elleni bûnözés növekedésétõl, de a százezer lakosra jutó erõszakos bûncselekmények száma 47 százalékkal emelkedett. 1989 és 1995 között az emberölések száma is növekedett. Az erõszakos bûncselekmények százezer lakosra számított 263-as hazai aránya a dániaival áll azonos szinten, ebbõl a szempontból az európai középmezõnybe tartozunk. A világ 28 nagyvárosa közül Budapest a százezer lakosra jutó emberölések száma szerint a 14-ik helyet foglalja el, azonos helyzetben van Prágával, Madriddal, Lisszabonnal és Helsinkivel. 8 Az elõre megtervezett, kegyetlen módszerekkel elkövetett és a leszámolás-jellegû gyilkosságok megjelenése azonban megrémítette a lakosságot. Egyes erõszakos bûncselekmények — különösen az önbíráskodás, a zsarolás, a garázdaság, a rablás — elõfordulása manapság sokkal gyakoribb, mint a korábbi évtizedekben volt. Terjednek a rablás mint tipikus közterületi bûnözés új, veszélyes formái A rablások száma világszerte növekszik. Különösen gyors az emelkedés üteme a „fiatal demokráciákban”. 1990 és 1996 között a rablások aránya Bulgáriában 418 százalékkal, Litvániában 961 százalékkal, Romániában 119 százalékkal nõtt. Ugyanebben az idõszakban az európai emelkedés átlaga 63 százalék volt. Nálunk a rendszerváltás kezdetétõl az 1990-es évek végéig majdnem négyszeres volt az emelkedés. A rablások elkövetési módjai is erõszakosabbá, veszélyesebbé váltak. Magyarországon a fegyveres, valamint a pénzintézetekben vagy postán elkövetett rablások száma gyorsabban növekedett, mint az egyéb elkövetési módok esetében.9 Az évi átlag szerint elõforduló 3 ezer rablás ugyan nem tekinthetõ nagyon soknak, az új elkövetési módok terjedése azonban aggasztja az embereket. Az erõszakos és garázda bûncselekmények megoszlása Az erõszakos és garázda jellegû bûncselekmények százezer lakosra jutó adataiban 3-4-szeres eltérések vannak az ország egyes megyéi, illetve rendõrkapitányságainak illetékességi területei között. E cselekmények gyakoribbak az ország északi, észak-keleti területein, mint máshol. (Lásd az 5. számú ábrát.) A statisztikai adatok a garázdaságok folyamatos emelkedését jelzik.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes